1288b01□

1288b02□　　No. 2143

1288b03□景敎三威蒙度讚

1288b04□

1288b05□　無上諸天深敬歎　　大地重念普安和

1288b06□　人元眞性蒙依止　　三才慈父阿羅訶

1288b07□　一切善衆至誠禮　　一切慧性稱讚歌

1288b08□　一切含眞盡歸仰　　蒙聖慈光救離魔

1288b09□　難尋無及正眞常　　慈父明子淨風王

1288b10□　於諸帝中爲師帝　　於諸世尊爲法皇

1288b11□　常居妙明無畔界　　光威盡察有界疆

1288b12□　自始無人嘗得見　　復以色見不可相

1288b13□　惟獨絶凝淸淨德　　惟獨神威無等力

1288b14□　惟獨不轉儼然存　　衆善根本復無極

1288b15□　我今一切念慈恩　　歎彼妙樂照此國

1288b16□　彌施訶普尊大聖子　　廣度苦界救無億

1288b17□　常活命王慈喜羔　　大普耽苦不辭勞

1288b18□　願捨群生積重罪　　善護眞性得無繇

1288b19□　聖子端任父右座　　其座復超無[曰/(勿*斤)]高

1288b20□　大師願彼乞衆請　　降筏使免火江漂

1288b21□　大師是我等慈父　　大師是我等聖主

1288b22□　大師是我等法王　　大師能爲普救度

1288b23□　大師慧力助諸[羸-口+(□-卓)]　　諸目瞻仰不暫移

1288b24□　復與枯□降甘露　　所有蒙潤善根滋

1288b25□　大聖普尊彌施訶　　我歎慈父海藏慈

1288b26□　大聖謙及淨風性　　淸凝法耳不思議

1288b27□大秦景敎三威蒙度讚一卷

1288b28□　　尊經

1288b29□敬禮妙身皇父阿羅訶　應身皇子彌施訶

1288c01□　　證身盧訶寧俱沙　　已上三身同歸一體

1288c02□　瑜罕難法王　盧伽法王　摩矩辭法王

1288c03□　　明泰法王　牟世法王　多惠法王　景通

1288c04□　法王　寶路法王　千眼法王　那寧逸法

1288c05□　王　玟□法王　摩薩吉思法王　宜和吉

1288c06□　思法王　摩沒吉思法王　岑穩僧法王

1288c07□　　二十四聖法王　憲難耶法王　賀薩耶法

1288c08□　　彌沙曳法王　娑羅法王　瞿盧法王

1288c09□　　報信法王

1288c10□敬禮常明皇樂經　宣元至本經　志玄安樂

1288c11□　經　天寶藏經　多惠聖王經　阿思瞿利

1288c12□　容經　渾元經　通眞經　寶明經　傳化

1288c13□　經　□遺經　原靈經　述略經　三際經

1288c14□　　徵詰經　寧思經　宣義經　師利海經

1288c15□　　寶路法王經　刪河律經　藝利月思經

1288c16□　　寧耶[這-言+(手*頁)]經　儀則律經　毘□啓經　三

1288c17□　威讚經　牟世法王經　伊利耶經　□拂

1288c18□　林經　報信法王經　彌施訶自在天地經

1288c19□　　四門經　啓眞經　摩薩吉斯經　慈利

1288c20□　波經　烏沙那經

1288c21□　(謹案諸經目錄□大秦本敎經都五百□部□□是貝葉

1288c22□　梵音□唐太宗皇帝貞觀九年□西域太德僧阿羅本屆

1288c23□　于中夏□□奏上本音□房玄齡魏徵宣譯奏言□後召本

1288c24□　敎大德僧景淨□譯得已上□部卷□餘大數具在貝皮

1288c25□　夾□猶未□譯)